ΜΕΙΖΟΝ+ΠΡΟΓΡΑΜΜΑ_ΣΥΝΑΝΤΗΣΗ+ΣΕΠΤΕΜΒΡΙΟΥ

Η συνάντησή μας ξεκίνησε με την προβολή ενός μικρού video “Lifeiscolorful” όπου ζητήθηκε από τους εκπαιδευόμενους βλέποντας το videoκαι ακούγοντας τη μουσική του να θυμηθούν δικές τους όμορφες εικόνες με χρώμα που έχουν κρατήσει στη μνήμη τους από το καλοκαίρι. Στη συνέχεια η εκπαιδεύτρια έδωσε σε κάθε εκπαιδευόμενο ένα μικρό πουγκί όπου ως δώρο από τον δικό της τόπο. Κάθε σακουλάκι περιείχε ένα κοχύλι και ένα φακελάκι με βότανο του βουνού από την Κρήτη και μια καρφίτσα με κεφαλάκι. Ζήτησε από τον καθένα να διαλέξει ανάλογα με τον τόπο διακοπών του είτε το κοχύλι, είτε το βότανο, είτε αν δεν ίσχυσε τίποτα από τα δύο, την καρφίτσα. Στη συνέχεια τους κάλεσε να τοποθετήσουν σε χάρτη της Ελλάδας ή παγκόσμιο το κοχύλι τους, το βότανο ή την καρφίτσα. Σε κάθε τοποθέτηση ο εκπαιδευόμενος έλεγε μία λέξη που αντικατόπτριζε κατά τη γνώμη του την ξεχωριστή εικόνα που είχε κρατήσει στη μνήμη του από τις διακοπές.Έτσι σχηματίστηκε μια διαδρομή στην Ελλάδα με διαφορετικούς προορισμούς η οποία ενώθηκε στη συνέχεια με μια κόκκινη κλωστή. Τέλος ζητήθηκε από όλους τους εκπαιδευόμενους αυθόρμητα με τις λέξεις που είχαν καταθέσει να φτιάξουν ένα μικρό παραμύθι που θα ένωνε τις αναμνήσεις όλων από το καλοκαίρι. Στόχος η διαμόρφωση συγκινησιακού κλίματος στην ομάδα και η τόνωση της συλλογικότητας. Κόκκινη κλωστή δεμένη….. και το αποτέλεσμα ήταν το παρακάτω:
 * ΑΣΚΗΣΗ ΠΡΩΤΗΣ ΣΥΝΑΝΤΗΣΗΣ ΤΗΣ ΟΜΑΔΑΣ ( ξεκίνημα εργαστηρίων)**

Μαγεία-ομορφιά-ηρεμίαξενοιασιά-χρώμααπλότηταπαραλίεςβράχος & θάλασσαανέμελαηλιοβασίλεμαχαλάρωσηρουτίνααπόλαυσηδάση μικρέςπέλαγος Η μαγεία και η ομορφιά του καλοκαιριού είχε ξεκινήσει…. Τα χρώματα με είχαν γοητεύσει Η ηρεμία του νησιού με είχε χαλαρώσει από την καθημερινή ρουτίνα. Αυτά σκεφτόταν η Μαρίνα καθώς στέκονταν στο βράχο ατενίζοντας στο πέλαγο. Ξαφνικά άκουσε τους φίλους της να την καλούν για παιχνίδια στην παραλία. Σε λίγο θα μπορούσαν να απολαύσουν όλοι μαζί το ηλιοβασίλεμα.Την ανεμελιά τους διέκοψε η εμφάνιση του δυνατού αέρα.Έψαξαν με το βλέμμα τους τριγύρω για να βρουν ένα απάνεμο μέρος να προστατευθούν. -Πάμε στη σπηλιά, πρότεινε ο Στράτος, εκεί που προχτές είχαμε βρει ένα κόκκαλο που έμοιαζε με κουπί. -Είναι πολύ σκοτεινά και φοβάμαι…..απάντησε η Μαρίνα -Μαρίνα, μη φοβάσαι θα σου κρατώ εγώ το χέρι. Κολυμπώντας έφτασαν στη σπηλιά. Προστατευμένοι από τον άνεμο για να αντιμετωπίσουν το φόβο τους άρχισαν να αφηγούνται ιστορίες με Νύμφες των δασών………
 * Καλοκαιρινές περιπέτειες στο νησί…..**

//**Επιστολές ομάδων προς το δάσκαλο.(Κάνοντας κλικ εδώ μπορούμε να τις διαβάσουμε)**//

**ΑΣΚΗΣΗ ΡΟΛΩΝ-ΟΛΟΜΕΛΕΙΑ ΜΕΤΑ ΤΗΝ ΑΝΑΓΝΩΣΗ ΤΩΝ ΕΠΙΣΤΟΛΩΝ** Το μοίρασμα ρόλων σε ευρύτερο πλαίσιο αποκαλύπτει στοιχεία και πτυχές του χαρακτήρα που δεν είναι «συμβατά» με το «στερεότυπο» προφίλ των ρόλων. Προκαλεί έκπληξη σε κάποιες περιπτώσεις, αποκαλύπτει διάθεση συγκατάβασης, παράπονο, αυτοκριτική, απολογητική διάθεση, αποκαλύπτει ανάγκες που «καμουφλάρονται» με τους ρόλους. Το μοίρασμα σε ευρύτερο πλαίσιο αναδεικνύει κατανόηση και δημιουργεί συνθήκες ενσυναίσθησης. Όλοι οι ρόλοι είναι χρήσιμοι στην ομάδα, εξυπηρετούν διαφορετικές ανάγκες και συμπληρωματικές πλευρές της ομάδας. ΟΜΑΔΕΣ: «ΦΥΤΑ», «ΠΕΙΡΑΧΤΗΡΙΑ», «ΓΟΗΔΕΣ», «ΜΑΖΕΜΕΝΟΙ», «ΕΚΡΗΚΤΙΚΟΙ»

**ΑΝΑΣΤΟΧΑΣΜΟΣ ΜΕΤΑ ΤΗΝ ΑΣΚΗΣΗ ΡΟΛΩΝ (ΕΜΠΕΙΡΙΕΣ ΣΕ ΑΛΛΕΣ ΟΜΑΔΕΣ ΣΕ ΑΝΤΙΣΤΟΙΧΟ ΡΟΛΟ)**

Διαχειριζόμαστε το ρόλο μας ανάλογα με τις περιστάσεις. Κάποιες φορές αναγκαζόμαστε να αλλάξουμε παντελώς ρόλο, αλλά αυτό μας ανακουφίζει κάποιες φορές. Βοηθάμε και βοηθιόμαστε όμως μέσα από τον επαναπροσδιορισμό των ρόλων μας. Η αποδοχή των ρόλων μας από την ομάδα μας προκαλεί χαρά και μας βοηθάει να αποδεχτούμε τους δίπλα μας κι εμείς με τη σειρά μας. Η αποδοχή αυτή απελευθερώνει θετική ενέργεια στην ομάδα.

ΟΜΑΔΕΣ: « ΕΤΕΡΟΚΛΗΤΟΙ», «ΠΟΙΚΙΛΟΜΟΡΦΟΙ», «ΚΟΙΝΩΝΙΚΟΣ ΚΑΘΡΕΠΤΗΣ»

**ΑΣΚΗΣΗ ΑΚΡΟΑΤΗΣ –ΣΥΝΟΜΙΛΗΤΗΣ-ΣΥΝΘΕΣΗ ΣΤΗΝ ΟΛΟΜΕΛΕΙΑ**

Οι αρχές πάνω στις οποίες βασίστηκε η διαχείριση του προβλήματος είναι η αποδοχή της διαφορετικότητας, ο διάλογος, η αρχή της ενσυναίσθησης, η υπομονή, η αλληλεγγύη, η ομαδικότητα, η συνεργασία, η υπευθυνότητα, η ανάληψη πρωτοβουλιών που εκπηγάζουν από το σεβασμό στην προσωπικότητα αυτών που εμπλέκονται στη δυσκολία. Όταν πραγματικά ακούς αγωνιάς και συμπάσχεις. Όταν μοιράζεσαι συνειδητοποιείς ότι σου έχει συμβεί ή θα μπορούσε να σου έχει συμβεί κάτι ανάλογο. Η ενσυναίσθηση αναδεικνύει λύσεις. Η ακρόαση όμως χωρίς «συμμετοχή» προκαλεί αμηχανία που δε βοηθάει στη διαχείριση της δυσκολίας. ΟΜΑΔΕΣ: « ΤΑΛΑΙΠΩΡΗΜΕΝΟΙ», «ΦΕΥΓΑΤΟΙ», «ΑΔΙΚΗΜΕΝΟΙ», «ΒΑΛΕΡΙΑΝΟΙ»

**ΣΧΕΔΙΟ ΜΑΘΗΜΑΤΙΚΩΝ** Στο σχέδιο μαθηματικών που προσεγγίσαμε οι εκπαιδευόμενοι κλήθηκαν να ανιχνεύσουν αν με βάση τους στόχους της UNESCO το συγκεκριμένο σχέδιο με τις δράσεις που προτείνει ανταποκρίνεται στους στόχους που προβάλλει. Έπρεπε λοιπόν να συσχετίσουν στόχο και δραστηριότητα και να αντιπροτείνουν μια εναλλακτική πρόταση με βάση την εμπειρία τους. Αναδείχτηκαν λοιπόν διάφορες προτάσεις που αφορούσαν διάφορα σημεία-στόχους του σχεδίου τα οποία παρουσιάστηκαν στην ολομέλεια. Η διαμόρφωση των ομάδων έγινε με βάση μια εύθυμη στιγμή που βίωσαν από την προηγούμενη μέρα της επιμόρφωσης: ΣΥΝΘΕΣΗ ΣΤΗΝ ΟΛΟΜΕΛΕΙΑ: Η προσωπικότητα, ο χαρακτήρας, το ταπεραμέντο των συναδέλφων , η ενσυναίσθηση ρόλων , η αναπόληση χαρούμενων στιγμών , η ομαδικότητα, η δυνατότητα συνεργασίας, η έκπληξη σε κάποιες περιπτώσεις από τα ζητούμενα της επιμορφώτριας, η συγκίνηση και η διάθεση της στιγμής, η κούραση, αλλά και τα απρόοπτα της ομάδας, η ανάγκη για εκτόνωση , δημιούργησαν τις εύθυμες στιγμές που όμως τις είχαμε ανάγκη για να συνεχίσουμε. ΟΜΑΔΕΣ : «ΑΤΙΘΑΣΟΙ», «ΑΠΡΟΒΛΕΠΤΟΙ», «ΡΟΛΟΓΙΑ», «ΜΑΥΡΕΣ ΤΡΥΠΕΣ»

**ΣΧΕΔΙΟ ΦΥΣΙΚΗΣ** Η παρέμβαση στο σχέδιο διδασκαλίας της Φυσικής ξεκίνησε με έμφαση σε σχετική διαφάνεια που προβλήθηκε από την επιμορφώτρια η οποία παρουσίαζε συμπυκνωμένες τις σύγχρονες αρχές της επιστήμης των Φυσικών επιστημών με την έννοια του «επιστημονικού εγγραμματισμού» που προσεγγίζονται σήμερα:

«Γίνε επιστήμονας για μια μέρα» - «Being a Scientist for a Day» (από τα πρώτα προγράμματα του Nuffield στη Μεγάλη Βρετανία),

«Μαθαίνωκάνοντας» - «Learning by Doing»,

«Διαδικασίες, όχι προϊόντα» - «Processes, not Products»,

«Επιστήμη για όλους» - «Science for All»,

«Τα παιδιά δημιουργούν νοήματα για τον κόσμο» - «Children Making Sense of the World».

Από τα μέσα της δεκαετίας του 1990, ο όρος - σύνθημα που έχει επικρατήσει, είναι αυτός του επιστημονικού αλφαβητισμού ή επιστημονικού γραμματισμού/εγραμματισμού («scientific literacy»). ( αυτό ήταν το περιεχόμενο της διαφάνειας)

Ζητήθηκε από τους εκπαιδευόμενους ανά ομάδες να αναδείξουν μελετώντας το σχέδιο τις αρχές που υποστηρίζει με βάση τις δράσεις που προτείνει ή με βάση τις αλλαγές που θα πρότειναν εκείνοι. Η διαμόρφωση των ομάδων έγινε με βάση μια θετική εμπειρία από τα μαθητικά τους χρόνια από το μάθημα της Φυσικής: Η εργασία των ομάδων ανέδειξε εναλλακτικές προτάσεις σε διάφορα σημεία του σχεδίου με βάση την εμπειρία των εκπαιδευόμενων και τις εφαρμογές που ήδη είχαν δοκιμάσει στο σχετικό κεφάλαιο στην τάξη τους (όπως λ.χ δημιουργία κυκλώματος με απλά υλικά από την καθημερινότητα, δημιουργία κυκλώματος με θεατρικό παιχνίδι με «ζωντανά υλικά» κλπ Η σύνθεση των ομάδων ανέδειξε τα εξής: Στο μάθημα της Φυσικής η διαδικασία που είναι μαγική έχει σημασία και όχι τόσο το αποτέλεσμα. Η δυνατότητα να μάθεις «κάνοντας» σου δημιουργεί ενθουσιασμό που σε κάνει να νιώθεις «μικρός επιστήμονας» έστω και για μία μέρα μόνο και αυτή η αίσθηση, αυτή η εμπειρία σε απογειώνει. Η διαδικασία σε βοηθάει να δημιουργείς νοήματα για τον κόσμο. Οι κατασκευές και τα πειράματα κατά τη διάρκεια της διαδικασίας και η ενεργός εμπλοκή σε αυτά κάνουν την επιστήμη «ανοικτή για όλους» ΟΜΑΔΕΣ : «ΑΕΤΟΙ», «ΜΙΚΡΟΙ ΕΞΕΡΕΥΝΗΤΕΣ», «ΠΕΙΡΑΜΑΤΟΖΩΑ», «ΣΦΑΙΡΕΣ»

//**ΛΕΞΕΙΣ ΠΟΥ ΣΗΜΑΤΟΔΟΤΗΣΑΝ ΤΟ «ΚΛΕΙΣΙΜΟ» ΤΩΝ ΕΡΓΑΣΤΗΡΙΩΝ :**//

( ΕΩΣ 4 ΑΝΑ ΕΚΠΑΙΔΕΥΟΜΕΝΟ/Η)

1)Ανατροφοδότηση, συγκίνηση, στόχοι, γνώσεις 2)Συντροφικότητα, ομοιότητες, σχολείο, εμπειρίες 3)Δια βίου μάθηση, συνεργασία 4)Αγανάκτηση, ίδια πράγματα, τρόπος αντιμετώπισης, εμπειρίες 5)Στήριξη, αλληλοκατανόηση, η θεωρία, οι εμπειρίες 6)Ουδέν σχόλιον!!! 7)Κόπωση, παιδικότητα, στοχοθεσία, ομαδικότητα 8)Ανία, χαλαρότητα, πολλά…, η παρέα 9)Ενδιαφέρον, αυτοέλεγχος, πρακτικές, προσωπική επαφή 10)Ενθουσιασμός, εργασίες, νέες ιδέες 11)Δημιουργικότητα, δυσκολίες, εργασίες, δραστηριότητες στην ομάδα 12)Ενσυναίσθηση, συνεργασία,γέλιο, δυναμικότητα΄ 13)Άγχος, ανοργανωσιά, όχι πολύ θεωρία, καλή διάθεση στην ομάδα 14)Επικοινωνία, ομαδικότητα, ωράριο, συνεργασία, 15)Πρωτοτυπία, επικοινωνία, μοίρασμα, εκτόνωση 16)Θετική σκέψη,θετική προσέγγιση,θετική αύρα, θετική ανάσα